ग्वाटेमाला

Image:National anthem of Guatemala, by the U.S. Navy Band.oga
Image:La_Granadera.ogg
frameless

ग्वाटेमाला वा ग्वाटेमाला गणतन्त्र (स्पेनी भाषा: República de Guatemala रेपुब्लिका दे ग्वाटेमाला मध्य आमेरिकाय् अवस्थित छगू गणतन्त्र ख। थ्व देय्‌या उत्तर-पश्चिमय् मेक्सिको, दक्षिण-पश्चिमय् प्रशान्त महासागर, उत्तर-पूर्वय् बेलिज व क्यारिबियन सागर, व दक्षिण-पूर्वय् होण्डुरस व एल साल्भादोर ला। ग्वाटेमाला मध्य आमेरिकाया दक्ले अप्व जनसंख्या दूगु देय्‌ ख। रुक्ष गुंच्वका व ज्वालामुखी दूगु थ्व देशय् मध्य आमेरिकाया एक-तृतीयांश मनु बसोबास याइ। उच्चभूमिइ अवस्थित ग्वाटेमाला नगर (Ciudad de Guatemala सिउदाद दे ग्वाटेमाला) देय्‌या राजधानी व दक्ले तःधंगु नगर ख। नगरया जनजीवनं सकल देय्‌या थी-थी विषयय् प्रभाव या।

लातिन आमेरिकाया मेमेगु देय्‌या तुलनाय् ग्वातेमालाय् आदिबासी जातितयेगु जनसंख्या अप्व दु। ग्वातेमालाय् आपालं जनसंख्या माया जातिया मनुतयेगु दु। मायातयेगु इतिहासय् थ्व थाय्‌ छगू ईले समृद्ध सभ्यताया थाय्‌ ख। देय्‌या बाकि जातिइ  मेस्तिजो, वा युरोपीय व आदिबासी अमेरिकन तयेगु मिश्रित जाति दु। थ्व जाति ग्वातेमालाय् लादिनो नामं नांजा। 

ग्वाटेमालाया संस्कृति प्राचीन व न्हुगु संस्कृतिया मिश्रण ख। थनया बिराटसंख्यक आदिबासी जनसंख्यां थःगु प्राचीन रीतिरिवाज हना वयाच्वंगु दु। ग्वातेमाला नगर व मेमेगु नगर इलाकाया केन्द्रय् धाःसा आधुनिक युरोपीय व उत्तर अमेरिकन ढांचाया जीवनयापन याइगु या। ग्वातेमालाया उच्चभूमिया जीवनय् माया संस्कृतिया प्रभाव यक्व दु। थ्व थासय् यक्व आदिबासी मनु छुं नं छुं माया भाषात ल्हाइगु, सनातनी धर्म व ग्रामीण रीतिरिवाज पालन याइगु व थःगु जातीय वस व मेमेगु हस्तशिल्प छ्येलिगु या। लादिनो व माया संस्कृतिया थ्व सहबासस्थानं ग्वातेमालाया समाज जटिल दयेकूगु दु। थ्व समाजय् तःम्हि व दरिद्रतयेगु दथुइ यक्व भिन्नता दु। थ्व विभाजनं ग्वातेमालाया इतिहासय् यक्व प्रभाव याःगु खने दु। 

गुय़ातेमालाया अर्थतन्त्र आपालं कफि, कला, चिनि व मेमेगु बुँज्याया उत्पादय् निर्भर जु। देशय् छखे यक्व तःम्हि मनुतयेसं तःतःधंगु इस्टेट वा जमिन थःगु दयेकातःगु दु धाःसा मेगु थासय् बुँज्यामि विशेषयाना आदिवासीत सिक्क दरिद्र अवस्थाय् म्वानाच्वंगु दु। 

ग्वातेमाला सन् १८२१ सालय् स्पेनं स्वतन्त्र जुल। 

लिधंसा

स्वयादिसँ
अमेरिका

पुचः:देय्‌
पुचः:देय्